फैगौ 10 फेब्रुवारि आव बड’लेन्ड सान फालिनायनि 12 रिंगासोआव गेवलां जथुमाखौ जागायगोन, आरो देग्लायनि जथुमायाव बड’लेन्ड हालामाव थानाय गुबुन गुबुन हारि माहारिनि हारिमुवारि गान्नाय जोमनायफोरखौ दिन्थि फुंगोन। बिथांआ हाग्रामाया बुंबावोदि, बर’ माहारिनि अनगायै बीटीसी ओनसोलाव गासै 12 एबा 13 सो हारि माहारिफोर दं, गेवलां जथुमायाव मोनफ्रोमबो हारिनि आयजोफोरनो 500 खरि मासि होनाय जागोन आरो साफ्रोमबो गाव गावनि हारिनि गान्नाय जोमनायफोरखौ लानानै राभा, गर’ राजबंसि, आडिवासि गासिबो फैजोबगोन होन्ना बिथांआ खौरांगिरिनि सिगांव बुंथियो।